Баба Марта взема назаем три дни от Малък Сечко
Българска народна приказка

chitanka.info

Една жена подкарала козите си да ги пасе в гората, защото сметнала, че е дошла пролетта. Видели я останалите селяни и рекли:

— Къде си тръгнала, мари жено. Сега е Марта, рано е още.

— Аз жена и Марта жена — отвърнала жената и продължила.

Чула Марта, разлютила се. Помолила Малък Сечко: „Братко, дай ми три дни от твойте назаем!“

Дал й Малък Сечко три дни. Марта се разфучала, задухала, посипала сняг и измразила всичко. Три дни не престанала, а на онази жена замръзнала и кобилицата, и козите, и самата тя станала на камък.

Сега в гората има такъв камък, викат му Баба. Отзад тече вода, ала хората от смях не могат да пият.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.